Krysten Ritter

Krysten Alyce Ritter (s. 16. joulukuuta 1981 Bloomsburg, Pennsylvania, Yhdysvallat) on yhdysvaltalainen näyttelijä, muusikko, kirjailija ja entinen malli. Hän on näytellyt muun muassa televisiosarjoissa Breaking Bad ja Asunto 23 sekä elokuvassa Himoshoppaajan salaiset unelmat. Lisäksi hän näyttelee Jessica Jonesia Marvel Cinematic Universen Netflix-sarjoissa Jessica Jones (2015–2019) ja The Defenders (2017) sekä Disney+-sarjan Daredevil: Born Again toisella tuotantokaudella (2026).

 Elämä ja ura 
Ritter kasvoi maatilalla Shickshinnyssä Pennsylvaniassa. Teini-iässä hän alkoi tehdä mallintöitä ja muutti 18-vuotiaana New Yorkiin. Mallitoimistonsa kautta Ritter päätyi mainostyöhön. 23-vuotiaana hän lopetti työnsä mallina ja suuntasi näyttelijäksi. Varhaisia rooleja hänellä oli esimerkiksi televisiosarjoissa Whoopi ja Kova laki sekä elokuvassa Mona Lisa Smile. Ensimmäisiä isompia rooleja olivat esiintymiset Veronica Marsissa ja Gilmoren tytöissä.

Seuraavina vuosina Ritter näytteli sivuosissa muun muassa romanttisissa komedioissa Tapahtui Vegasissa (2008), 27 Dresses – hääkuumetta (2008), Himoshoppaajan salaiset unelmat (2009) ja Aivan liian hotti (2010).

Vuosina 2009–2010 Ritter näytteli Breaking Bad -televisiosarjan toisella kaudella, ja vuosina 2012–2013 hän näytteli toista pääosaa ABC:n televisiosarjassa Asunto 23, jota tehtiin kaksi tuotantokautta.

Ritter näytteli nimiroolia Netflixin supersankarisarjassa Jessica Jones, joka on osa Marvel Cinematic Universea. Sarjan ensimmäinen tuotantokausi julkaistiin Netflixissä marraskuussa 2015.

Ritter laulaa ja soittaa kitaraa perustamassaan yhtyeessä nimeltä Ex Vivian.

Ritter julkaisi ensimmäisen romaaninsa Bonfire vuonna 2017.

Filmografia
Elokuvat Vuosi Suomenkielinen nimi Alkuperäinen nimi Rooli 2001 Teoria miehistä Someone Like You malli (kreditoimaton) 2003 Mona Lisa Smile Mona Lisa Smile taidehistorian opiskelija 2005Slingshot  Beth 2007Heavy Petting  sivustakatsoja 2008The Last International Playboy  Ozzy 27 Dresses – hääkuumetta 27 Dresses goottityttö Gina Tapahtui Vegasissa What Happens in Vegas Kelly 2009 Himoshoppaajan salaiset unelmat Confessions of a Shopaholic Suze Cleath-Stuart 2010 Aivan liian hotti She’s Out of My League PattyHow to Make Love to a Woman  Lauren 2011Killing Bono  GloriaLife Happens  KimMargaret  tyttö 2012Vamps  StacyRefuge  Amy 2014Listen Up Philip  MelanieVeronica Mars  Gia GoodmanAsthma  RubySearch Party  ChristyBig Eyes  DeAnn 2017The Hero  Lucy Hayden 2024Sonic the Hedgehog 3  johtaja Rockwell 2027Sonic the Hedgehog 4  johtaja Rockwell

Televisio Vuosi Suomenkielinen nimi Alkuperäinen nimi Rooli Jaksot 2004Whoopi  Brynn ”The Squatters”One Life to Live  Kay 4 jaksoa Kova laki Law & Order Tracy Warren ”Everybody Loves Raimondo’s”Tanner on Tanner  myyjätär 2 jaksoa 2005Jonny Zero  Quinn ”Pilot” 2005–06Veronica Mars  Gia Goodman 8 jaksoa 2006The Bedford Diaries  Erin Kavenaugh 2 jaksoa 2006–07 Gilmoren tytöt Gilmore Girls Lucy 8 jaksoa Eddie & Jeff ’Til Death Allison Stark 5 jaksoa 2006Justice  Eva Moore ”Christmas Party” 2007Big Day  Ellen ”The Ceremony” 2009–2010Breaking Bad  Jane Margolis 9 jaksoa 2009Gossip Girl  nuori Carol Rhodes ”Valley Girls” 2010Gravity  Lily Champagne 10 jaksoa 2011 Lemmenkipeät Love Bites Cassie ”Firsts” 2012–13 Asunto 23 Don’t Trust the B---- in Apartment 23 Chloe 26 jaksoa 2013Robot Chicken  Dana Polk (ääni) ”Immortal”The Cleveland Show  Gina (ääni) ”California Dreamin’ (All the Cleves Are Brown)” 2014Blacklist  Rowan Mills ”Lord Baltimore” 2015–2019Jessica Jones  Jessica Jones päärooli 2017The Defenders  8 jaksoa 2025Dexter: Resurrection  Mia Lapierre  2026Daredevil: Born Again  Jessica Jones 

Webisode Vuosi Suomenkielinen nimi Rooli Jaksot 2009 Woke Up Dead Cassie 22 jaksoa

Lähteet

Aiheesta muualla

Luokka:Yhdysvaltalaiset näyttelijät
Luokka:Vuonna 1981 syntyneet
Luokka:Elävät henkilöt